Diari Oficial de la Generalitat Valenciana


Sumari del DOGV 6783, del 28-05-2012 (2012/5144)

Acord de 14 de maig de 2012, del Ple, sobre resolució del recurs de reposició sobre el concurs per a la programació i selecció d'urbanitzador del programa d'actuació integrada UZI-12 Alto de Salinetas del pla general.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6783

Data del DOGV
:   28-05-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/5144


Data del document
:   14-05-2012

Organisme emissor
:   Ajuntament de Petrer

Tipus de document
:   Acord

Anàlisi jurídica

 Descriptors 

:   * Petrer
    * contracte administratiu
    * pla d'urbanisme

Acord de 14 de maig de 2012, del Ple, sobre resolució del recurs de reposició sobre el concurs per a la programació i selecció d'urbanitzador del programa d'actuació integrada UZI-12 Alto de Salinetas del pla general. [2012/5144]  
En compliment de l'article 132.2 de la Llei Urbanística Valenciana (LUV) i l'article 291 del Reglament d'Ordenació i Gestió Territorial i Urbanística (ROGTU), es publica l'acord del Ple de l'Ajuntament de data 14 de maig de 2012, relatiu a l'anunci de concurs per a la programació i selecció d'urbanitzador del programa d'actuació integrada del sector UZI-12 Alto de Salinetas del Pla General de Petrer, que en la part dispositiva estableix:  
«Primer. Estimar i desestimar, en els termes i pels motius exposats en l'informe transcrit, els recursos de reposició interposats per Aurelio Zamora Fernández contra l'acord del Ple de l'Ajuntament, de 23 de febrer de 2012, pel qual s'acorda l'inici de la programació i aprovació de les bases particulars per a la selecció i adjudicació del programa d'actuació integrada del sector UZI-12 Alto de Salinetas.  
  
Segon. En conseqüència, modificar les bases particulars per a la selecció i adjudicació del programa d'actuació integrada del sector UZI-12 Alto de Salinetas del Pla General de Petrer, segons la redacció que en fan els tècnics municipals en virtut de les al·legacions estimades.  
  
Tercer. Anul·lar el procediment de licitació iniciat amb la remissió d'edicte al Diari Oficial de la Unió Europea el dia 27 de febrer de 2012 i publicat en el Diari Oficial de la Comunitat Valenciana número 6734, de 14 de març de 2012; i iniciar la seua tramitació novament mitjançant publicació de l'anunci de concurs en el tauler d'anuncis i pàgina web de l'Ajuntament, Diari Oficial de la Unió Europea i Diari Oficial de la Comunitat Valenciana. S'adverteix de la possibilitat de presentar per part dels interessats proposicions per a participar en el concurs del programa d'actuació integrada dins dels terminis legalment previstos.  
  
Quart. Suspendre l'atorgament de llicències i l'admissió d'iniciatives de programació per tramitació del present programa, de conformitat amb el que disposen els articles 289 i 190 del ROGTU.  
Cinqué. Notificar la present resolució als interessats, amb expressió dels recursos procedents en dret.»  
- A l'efecte d'inici de la nova tramitació de la programació s'informa que la data de remissió de l'anunci al Diari Oficial de la Unió Europea és 15 de maig de 2012.  
- Entitat local adjudicadora del programa: Ajuntament de Petrer (Alacant); plaça de Baix, 1, Petrer, CP 03494.  
Telèfon de contacte: 203 633 616.  
Fax de contacte: 968 889 669  
Adreça de correu electrònic de contacte: .  
  
Adreça d'Internet: .  
Unitat administrativa de l'entitat local responsable de la tramitació: Departament d'Urbanisme.  
  
Les bases particulars per a la selecció i adjudicació del programa d'actuació integrada del sector UZI-12 Alto de Salinetas del Pla General de Petrer són les publicades en el Diari Oficial de la Comunitat Valenciana número 6734, de 17 de març de 2012, a excepció de les bases VIII, XXI i XXII, que es modifiquen i queden amb la redacció següent:  
  
  
«Base VIII. Objectius d'edificació privada (art. 131.2.e de la Llei Urbanística Valenciana)  
Tant les condicions de les edificacions privades com de les parcel·les edificables seran les establides en el pla general, que conté l'ordenació detallada, així com en les ordenances complementàries del pla general i normativa continguda en la LUV i ROGTU.  
No s'estableix per a l'urbanitzador com a obligació simultaniejar la urbanització i l'edificació en un percentatge mínim, i, atés que en l'àmbit d'actuació hi ha nombroses edificacions, no s'incentivarà com a criteri d'adjudicació rellevant el compromís de simultaniejar un percentatge mínim d'edificació amb la urbanització.  
De conformitat amb el que disposa l'article 10.1.b i la disposició transitòria primera del Reial Decret Legislatiu 2/2008, i la disposició transitòria tercera del Decret Llei 1/2008, l'edificabilitat residencial prevista en l'àmbit objecte de programació haurà de destinar-se com a mínim en un 30% a algun règim de protecció pública, que es calcularà únicament sobre l'edificabilitat que resta per materialitzar sense considerar l'aprofitament materialitzat. Quant a la valoració com a criteri d'adjudicació de l'alternativa tècnica, per les característiques del sector, que pot considerar-se com una zona de segona residència, pel seu allunyament del nucli urbà, i per les seues condicions tipològiques i de baixa densitat, es considera oportú fixar la seua ponderació en el mínim legal, en no ser una zona adequada per a potenciar aquest règim d'habitatges.  
  
Base XXI. Criteris d'adjudicació (art. 286.1.j del Reglament d'Ordenació i Gestió Territorial i Urbanística)  
1. En tractar-se d'un programa l'alternativa tècnica del qual consisteix en un projecte d'urbanització per pretendre el desenrotllament d'un sector que compta amb ordenació detallada fixada en el planejament general, i l'ús característic és el residencial, la puntuació de l'alternativa tècnica representarà un 50% de la valoració en relació amb la proposició juridicoeconòmica, que representarà el restant 50%. Es fixa el percentatge mínim per a la valoració de l'alternativa tècnica per l'escassa complexitat del planejament a desenrotllar.  
2. Els criteris de puntuació de l'alternativa tècnica i la seua importància relativa seran els següents:  
  
  
  
Dins dels marges previstos reglamentàriament, i considerant l'existència d'una ordenació prèvia, s'incentiva la millor qualitat tècnica de les solucions i materials per a la urbanització, així com els terminis d'execució del programa. D'acord amb la base VIII no s'atorga una ponderació rellevant a la construcció d'habitatges sotmesos a algun règim de protecció pública i al compromís d'edificació i urbanització simultània d'un nombre més gran d'habitatges.  
3. Els criteris de puntuació de la proposició juridicoeconòmica i la seua importància relativa seran els següents:  
  
  
   
(1) Es consideraran com a preus usuals de referència per a la urbanització de la zona verda 50 €/m²s i per al viari 90 €/m²s.  
S'incentiva el menor import de les càrregues d'urbanització, i la valoració del sòl s'estableix en el terme mitjà.  
4. En aquells criteris que siga possible, la ponderació dels criteris d'adjudicació es realitzarà atorgant a la millor oferta la màxima puntuació i a la menor zero punts sempre que la diferència entre ambdós siga superior al 20%, i la resta es calcularà proporcionalment.  
  
Base XXII. Adjudicació del programa (art. 286.1.g del Reglament d'Ordenació i Gestió Territorial i Urbanística)  
1. El programa d'actuació integrada s'aprovarà condicionat a l'efectiva realització de les obres assenyalades a continuació:  
  
A) Actuacions prèvies o simultànies a les quals es condiciona la realització del programa d'actuació   
No consten determinacions pròpies d'altres actuacions que hagen d'executar-se prèviament o simultàniament  
B) Obligacions econòmiques necessàries per a compensar els afectats per l'actuació més costosa amb càrrec als d'altres que es beneficien d'aquella per concentrar-se en aquesta obres o sobrecostos de comuna utilitat  
No consten  
2. Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar resguard acreditatiu d'haver constituït la garantia definitiva en els termes que preveu la base XVI d'aquestes bases particulars i aportar certificació positiva de trobar-se al corrent de les seues obligacions tributàries i amb la Seguretat Social.  
3. L'urbanitzador adjudicatari establirà un lloc de recepció del correu que li remeten els propietaris de sòl i l'Ajuntament durant tota la vigència del programa, i també establirà un lloc a Petrer, per a atendre les consultes dels afectats per l'actuació, que evite el desplaçament de la localitat».  
El que es publica perquè se'n prenga coneixement general, i s'adverteix que contra aquest acord de resolució del recurs de reposició interposat, que és definitiu en via administrativa, pot interposar recurs contenciós administratiu, davant del Jutjat Contenciós Administratiu d'Alacant, en el termini de dos mesos, comptats des de l'endemà de la notificació. Sense que per a la interposició d'aquest recurs jurisdiccional córrega termini el mes d'agost.   
Tot això, sense perjuí de poder utilitzar altres mitjans d'impugnació si ho estima convenient, i del que s'ha previst pel que fa a la competència territorial dels jutjats i tribunals d'aquest ordre que estableix l'article 14 de la Llei 29/1998, de 13 de juliol.  
  
Petrer, 15 de maig de 2012.- L'alcalde: Pascual Díaz Amat.